**Становище**

**на проф. д-р Петър Миланов**

**относно материала "Възгледи за основните национални цели"**

Основните идеи в предложения материал съвпадат с визията за бъдещо развитие на Югозападен университет “Неофит Рилски” и превръщането му в международно разпознаваема престижна мрежова и динамична европейска научна, образователна и културна институция за висше образование, която предлага качествено образование и научни изследвания, и конкурентоспособност на студенти и докторанти.

Идеологията за развитие на българското образование и наука, разгледана в документа в основните елементи съвпада с Пътната карта на Югозападния университет (South West University’s Roadmaр**)**, приета през 2008 г. и Стратегия за развитие на Югозападен университет „Неофит Рилски” (2012 – 2020).

Акцент в бъдещата политика на университета е повишаване качеството на научните изследвания, тяхната интернационализация, от една страна, и, от друга – да издигне качеството на обучение на студентите и докторантите.

От направеното проучване сред служители и преподаватели от ЮЗУ „Неофит Рилски“ е видно, че подкрепят идеите и принципите, заложени в представения материал. Изказвам общото мнение на ръководството на университета и моето собствено мнение, че заставаме твърдо зад този документ и ще се включим активно във всички дейности, които ще подпомогнат развитието на науката и съвременното общество в Република България.